Diari Oficial de la Generalitat Valenciana


Sumari del DOGV 8064, del 16-06-2017 (2017/5348)

DECRET 70/2017, de 2 de juny, del Consell, pel qual es modifica el Pla territorial d'emergència de la Comunitat Valenciana, per l'aprovació del procediment d'actuació d'operació d'aeronaus pilotades per control remot en situacions d'emergència sota la direcció de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/06/02/70/dof/vci/html**

### Dades del document

Número de DOGV
:   8064

Data del DOGV
:   16-06-2017

Secció del DOGV
:   I. DISPOSICIONS GENERALS

Número del document
:   2017/5348


Data del document
:   02-06-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * programa d'actuació
    * legislació
    * protecció civil
    * seguretat pública

DECRET 70/2017, de 2 de juny, del Consell, pel qual es modifica el Pla territorial d'emergència de la Comunitat Valenciana, per l'aprovació del procediment d'actuació d'operació d'aeronaus pilotades per control remot en situacions d'emergència sota la direcció de la Generalitat. [2017/5348]  
PREÀMBUL  
  
L'Estatut d'Autonomia de la Comunitat Valenciana atribueix a la Generalitat, en l'article 49.3.14a, la competència exclusiva en matèria de protecció civil i seguretat pública, sense perjudici del que disposa l'article 149 de la Constitució Espanyola i, si és el cas, de les bases i ordenació de l'activitat de la Generalitat, de protecció civil i gestió en emergències, el títol III del qual regula els plans de protecció emmarcats en la planificació de la protecció civil i gestió en emergències.  
  
Mitjançant el Decret 119/2013, de 13 de setembre, del Consell, es va aprovar el Pla territorial d'emergència de la Comunitat Valenciana (PTECV). Amb l'objecte d'assegurar que els distints plans de protecció civil que s'elaboren a la Comunitat Valenciana permeten la seua integració, constituint d'aquesta manera un conjunt plenament operatiu per a fer front a les emergències, el pla territorial assumeix el paper de pla director de tota la planificació de protecció civil que s'elabore a la Comunitat Valenciana, i d'aquesta manera, entre altres aspectes, estableix les pautes d'integració entre els distints plans, així com estableix procediments i pautes d'actuació que tindran caràcter horitzontal per a la resta de planificació.  
Considerant l'ús cada vegada més estès d'aeronaus pilotades per control remot, també conegudes com avions no tripulats o RPAS (Remotely Piloted Aircraft Systems), també en situacions d'emergència, es considera imprescindible establir un procediment en què es regulen els vols de les dites aeronaus en les situacions en què es trobe activat un pla de protecció civil o procediment d'actuació en què la direcció de l'emergència corresponga a la Generalitat.  
  
El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 1 atribueix a la Presidència de la Generalitat les competències, entre altres, en matèria de protecció civil i gestió de les competències en matèria de situacions d'emergència.  
En la tramitació d'aquest decret s'ha seguit el procediment establit per l'article 43 de la Llei 5/1983, de 30 de desembre, de la Generalitat, del Consell, així com el que disposa el Decret 24/2009, de 13 de febrer, del Consell, sobre la forma, l'estructura i el procediment de tramitació dels projectes normatius de la Generalitat.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, amb un informe previ favorable del Ple de la Comissió de Protecció Civil de la Comunitat Valenciana, a proposta del president de la Generalitat, de conformitat amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió de 2 de juny de 2017,  
  
  
DECRETE  
  
Article únic. Aprovació del procediment  
1. S'aprova el procediment d'actuació d'operació d'aeronaus pilotades per control remot en situacions d'emergència sota la direcció de la Generalitat, que s'adjunta com a annex a aquest decret, i s'incorpora com a annex al Pla territorial d'emergència de la Comunitat Valenciana.  
  
2. Tal com s'estableix en el pla territorial, aquest pla té la categoria de procediment d'actuació de caràcter horitzontal, i en virtut d'això, complementa el mateix PTECV i la resta de planificació específica enfront de riscos (ja es tracte de plans especials o d'altres procediments d'actuació) pel que fa a la gestió de la informació relacionada amb l'emergència, per tant, el procediment no s'activarà de forma independent sinó com a complement a un altre pla de protecció civil per a regular específicament aquests aspectes concrets de l'emergència.  
  
  
  
DISPOSICIÓ ADDICIONAL  
  
Única. Incidència pressupostària  
Les despeses derivades de la implementació del procediment d'actuació seran ateses amb els mitjans personals i materials de la Presidència i de les conselleries implicades en l'operativitat del pla.  
  
  
DISPOSICIONS FINALS  
  
Primera. Habilitació normativa  
S'autoritza la persona titular de la Presidència de la Generalitat o, en cas de canvis estructurals, el titular de l'organització administrativa que assumisca les competències de protecció civil i gestió d'emergències, perquè dicte les disposicions necessàries per al compliment i desplegament d'aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 2 de juny de 2017  
  
El president de la Generalitat,  
XIMO PUIG I FERRER  
  
  
  
  
ANNEX  
PROCEDIMENT D'ACTUACIÓ  
  
  
OPERACIÓ D'AERONAUS PILOTADES PER CONTROL REMOT EN SITUACIONS D'EMERGÈNCIA SOTA LA DIRECCIÓ DE LA GENERALITAT PROCEDIMENT D'ACTUACIÓ  
  
SUMARI:  
  
1. OBJECTE, ÀMBIT I CARÀCTER  
1.1. Objecte  
1.2. Àmbit  
1.3. Caràcter  
  
2. MARC LEGISLATIU DE REFERÈNCIA  
  
3. ÚS D'AERONAUS PILOTADES PER CONTROL REMOT EN EMERGÈNCIES SOTA LA DIRECCIÓ DE LA GENERALITAT.   
3.1. Regulació de l'ús d'aeronaus civils per control remot  
3.2. Responsabilitat de l'operador  
3.3. Declaració prèvia de l'aeronau pilotada per control remot  
  
4. AUTORITZACIÓ I CONDICIONS DE VOL   
4.1. A instàncies de l'entitat propietària de l'aeronau pilotada per control remot  
4.2. A instàncies de la direcció del Pla de protecció civil activat  
  
4.3. Vol d'aeronaus pilotades per control remot amb fins privats  
  
  
5. UNITAT BÀSICA DE COORDINACIÓ D'AERONAUS PILOTADES PER CONTROL REMOT  
5.1. Integració en l'estructura del pla de protecció civil   
5.2. Composició   
5.3. Funcions  
1. Objecte, àmbit i caràcter  
  
1.1. Objecte  
El present document té per objecte establir l'ús d'aeronaus pilotades per control remot, en aquelles situacions d'emergència en què es trobe activat un Pla de protecció civil o procediment d'actuació, en què la direcció de l'emergència corresponga a la Generalitat.  
  
Per tant aquest procediment serà de compliment obligatori per a tots els organismes amb intenció de volar una aeronau pilotada per control remot en una situació d'emergència sota la direcció de la Generalitat.  
  
  
1.2. Àmbit  
L'àmbit d'actuació del present document serà el de les tres províncies de la Comunitat Valenciana, com a complement als plans de protecció civil i procediments d'actuació que conformen l'estructura de planificació aprovada a la Comunitat.  
  
1.3. Caràcter  
El present pla té la categoria de procediment d'actuació de caràcter horitzontal, i en virtut d'açò, complementa els plans referits en l'apartat anterior.  
  
  
2. Marc legislatiu de referència  
- Llei 48/1960, de 21 de juliol, sobre navegació aèria.  
- Llei 13/2010, de 23 de novembre, de la Generalitat, de protecció civil i gestió d'emergències.  
- Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència.  
- Llei 39/2015, d'1 d'octubre, del procediment administratiu comú de les administracions públiques  
?Reial decret 37/2001 de 19 de gener, pel qual s'actualitza la quantia de les indemnitzacions per danys previstes en la Llei 48/1960, de 21 de juliol, de navegació aèria   
?Reial decret 57/2002 de 18 de gener, pel qual s'aprova el Reglament de la circulació aèria (RCA)  
?Llei 21/2003 de 7 de juliol, de seguretat aèria  
?Reial decret 98/2009 de 6 de febrer, pel qual s'aprova el Reglament d'inspecció aeronàutica  
?REGLAMENT D'EXECUCIÓ (UE) NÚM. 923/3604 NX LA COMISSIÓ de 26 de setembre de 2012 pel qual s'estableixen el reglament de l'aire i disposicions operatives comunes per als serveis i procediments de navegació aèria, i pel qual es modifiquen el Reglament d'Execució (UE) núm. 1035/2011 i els Reglaments (CE) núm. 1265/2007, (CE) núm. 1794/2006, (CE) núm. 730/2006, (CE) núm. 1033/2006 i (UE) núm. 255/2010.   
?Reial decret 1749/1984 d'1 d'agost, pel qual s'aprova el Reglament sobre el transport sense riscos de mercaderies perilloses per via aèria i les instruccions tècniques per al transport sense riscos de mercaderies perilloses per via aèria.   
?Reial decret 384/2015, de 22 de maig pel qual s'aprova el reglament de matriculació d'aeronaus.   
?Ordre de 22 de setembre de 1977, sobre Reglament de marques de nacionalitat i de matrícula de les aeronaus civils Reglament (CE) núm. 785/2004 del Parlament Europeu i del Consell de 21 d'abril de 2004, sobre els requisits d'assegurança de les companyies aèries i operadors aeris   
  
  
3. Ús d'aeronaus pilotades per control remot en emergències sota la direcció de la Generalitat  
  
3.1. Regulació de l'ús d'aeronaus civils per control remot  
La Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, regula l'ús de les aeronaus civils pilotades per control remot, i estableix que fins que es produïsca l'entrada en vigor de la norma reglamentària prevista en la disposició final segona, apartat 2, d'aquesta llei, les operacions d'aeronaus civils pilotades per control remot queden subjectes al que estableix l'article 50 de l'esmentada llei.  
Basant-se en allò que estableix la Llei 18/2014, correspon al Ministeri de Foment la determinació de les condicions o restriccions d'ús de l'espai aeri per a la circulació aèria general davant de situacions de crisis ordinàries generades per fenòmens naturals, accidents o qualsevol altra circumstància semblant, i reserva al Ministeri de Defensa les competències sobre la matèria en situacions extraordinàries o d'emergència declarades pel president del Govern o el Ministeri de Defensa.  
  
  
3.2. Responsabilitat de l'operador   
L'organisme operador de l'aeronau pilotada per control remot és el responsable del compliment de tots els requisits exigibles per la Llei 18/2014, així com la futura legislació que s'aplique a aquesta activitat, de les recomanacions establides per l'Agència Estatal de Seguretat Aèria (AESA), i de la resta de la normativa aplicable, en particular en relació amb l'ús de l'espectre radioelèctric, la protecció de dades o la presa d'imatges aèries.  
Aquesta obligació és aplicable a la capacitació del personal que pilota les aeronaus, és responsabilitat de cada organisme que els pilots disposen del certificat adequat per a l'operació de l'aeronau que pilotarà, així com estar en possessió del certificat mèdic corresponent, i complir els requisits previstos en l'article 50 de l'esmentada Llei 18/2014 de 15 d'octubre.  
No obstant això, en cas d'existència de danys causats per l'operació o l'aeronau, l'operador serà el responsable d'aquests sense perjuí de totes aquelles responsabilitats que puguen concórrer.  
  
  
3.3. Declaració prèvia de l'aeronau pilotada per control remot  
Les entitats que disposen d'aeronaus pilotades per control remot que puguen ser volats en una situació d'emergència, sota la direcció de la Generalitat, hauran de notificar al Centre de Coordinació d'Emergències de la Generalitat, la informació continguda en el model de declaració responsable que s'adjunta al present procediment.  
No podrà ser volat cap avió no tripulat en una situació d'emergència sota la direcció de la Generalitat, en què l'entitat responsable no haja realitzat la comunicació prèvia corresponent al Centre de Coordinació d'Emergències de la Generalitat, segons el model establit en el present procediment.  
Les comunicacions es realitzaran, per correu electrònic certificat a l'adreça: gfamxanpppe@553ay.spa.ex  
  
  
4. Autorització i condicions de vol   
  
4.1. A instàncies de l'entitat propietària de l'aeronau pilotada per control remot  
Quan l'entitat propietària de l'aeronau pilotada per control remot propose realitzar un vol, comunicarà al director del Lloc de comandament avançat (LCA) del Pla de protecció civil activat aquesta intenció, i l'informarà del tipus de dades i informació que l'aeronau ofereix, segons informació reflectida en el model de reclamació responsable.  
  
Correspondrà al director del LCA la decisió última sobre l'oportunitat de realitzar el vol i el moment de la seua realització.  
En cas d'autorització del vol, serà responsabilitat de l'entitat propietària de l'aeronau pilotada per control remot la sol·licitud als Serveis d'Informació Aeronàutica de publicació d'un NOTAM, és a dir un avís a la resta dels usuaris de l'espai aeri d'on i quan volarà, abans de realitzar qualsevol operació.  
En el cas que en l'emergència estiguen actuant aeronaus pilotades, mai compartiran espai aeri ambdós tipus d'aeronaus. En aquest cas la decisió dels torns de vol d'ambdós tipus d'aeronaus correspondrà al director del LCA, en col·laboració amb el comandant de l'aeronau o figura que assumisca la coordinació de mitjans aeris.  
Totes les dades i informació obtinguda per l'aeronau pilotada per control remot, seran llocs des del moment inicial a disposició del director del LCA per a col·laborar en la presa de decisions de la direcció operativa de l'emergència.   
Les dades i la informació obtinguda per l'aeronau pilotada per control remot serà propietat de l'entitat titular del dit equip, no obstant això, la manera en què serà difosa durant el transcurs d'una situació d'emergència serà decisió de la direcció del Pla de Protecció Civil activat.  
  
4.2. A instàncies de la direcció del Pla de protecció civil activat  
  
Conegudes les capacitats de les aeronaus pilotades per control remot dels organismes de seguretat i emergències de la Comunitat Valenciana, la direcció del Pla de protecció civil que es trobe activat o del Lloc de comandament avançat del dit Pla, podrà sol·licitar a l'entitat propietària d'una aeronau pilotada per control remot, l'ús del dit equip, inclús no trobant-se l'emergència en la seua demarcació.  
En la decisió última de mobilització es tindran en compte la disponibilitat de recursos i les circumstàncies de l'entitat propietària de l'aeronau pilotada per control remot.  
  
En aquest supòsit:  
- A l'entitat propietària de l'aeronau pilotada per control remot li seran aplicables les obligacions derivades del compliment de la legislació vigent i recomanacions d'AESA, tant per a l'equip com per al personal pilot.  
- Serà responsabilitat del Centre de Coordinació d'Emergències de la Generalitat la sol·licitud als Serveis d'Informació Aeronàutica de publicació d'un NOTAM.  
- En cas d'existència de danys causats per l'operació o l'aeronau, la responsabilitat d'aquests recaurà sobre la direcció del Pla de protecció civil que haja decidit la seua activació.  
- Seran aplicables l'operativa relativa a la decisió del director del LCA i de la figura que exercisca la coordinació de mitjans aeris, descrit en l'apartat anterior, així com el relatiu a la propietat de la informació i requisits de la seua difusió en cas d'emergència.  
  
4.3. Vol d'aeronaus pilotades per control remot amb fins privats  
  
En el cas en què un particular tinga intenció de volar una aeronau pilotada per control remot amb fins privats en la zona d'intervenció de l'emergència, correspondrà al director del LCA:  
- La decisió última sobre l'oportunitat de realitzar el vol i el moment de la seua realització, haurà de prevaldre la seguretat de les persones i els béns davant de qualsevol interés privat.  
- Establir els límits de la zona en què el vol d'aquestes aeronaus queda sotmés a la seua autorització durant la intervenció en una emergència  
Correspondrà a la unitat bàsica de seguretat del Pla de protecció civil activat, vetlar pel compliment de la decisió del director del LCA sobre el vol d'aquestes aeronaus amb fins privats.  
El pilot de l'aeronau pilotada per control remot haurà de complir els requisits i les condicions legals que l'habiliten, i assumir les responsabilitats que pertoquen.   
  
  
5. Unitat bàsica de coordinació d'aeronaus pilotades per control remot  
  
5.1. Integració en l'estructura del pla de protecció civil  
En el cas que el Pla de protecció civil activat tinga una unitat bàsica de coordinació de mitjans aeris, la gestió de les aeronaus pilotades per control remot s'integrarà dins d'aquesta unitat. En cas contrari es constituirà una unitat bàsica específica, la qual s'integrarà en l'estructura d'unitats bàsiques del dit Pla.  
En cas de constitució de la unitat bàsica de mitjans aeris pilotats per control remot, aquesta tindrà la composició i funcions següents.  
  
  
  
  
  
  
  
  
5.2. Composició  
  
COORDINADOR:  
El coordinador de la unitat bàsica de coordinació de mitjans aeris pilotats per control remot serà un tècnic d'emergències que haja superat el curs avançat en Pilotatge RPAS, designat pel responsable de major rang de l'estructura del Centre de Coordinació d'Emergències de la Generalitat, que es trobe desplaçat en el lloc de l'emergència.  
  
  
COMPOSICIÓ:  
Un representant de cada una de les entitats que participen amb aeronaus pilotades per control remot en la gestió de l'emergència  
  
  
5.3. Funcions  
El coordinador de la unitat bàsica de mitjans aeris pilotats per control remot, assumirà les funcions següents:  
  
û En comunicació amb la Sala d'Emergències de la Generalitat, el coordinador de la unitat verificarà que l'entitat propietària de l'aeronau pilotada per control remot, ha realitzat la comunicació prèvia de l'aeronau pilotada per control remot al Centre de Coordinació d'Emergències de la Generalitat.  
  
û Traslladarà el director del LCA la disponibilitat d'aeronaus pilotades per control remot i les seues capacitats.  
  
û Demanarà del director del LCA les autoritzacions verbals de vol, coordinant els torns de treball de cada equip.  
  
û Facilitarà al director del LCA l'accés a les dades i informació obtingudes


Còpia Permalink ELI